El programa ‘Barris Inclusius’ de l’Ajuntament de Burjassot organitza una jornada de donació de sang
2025-07-24

Amb l’objectiu de col·laborar amb el Centre de Transfusió de sang de la Comunitat Valenciana, l’Ajuntament de Burjassot, a través del programa ‘Barris Inclusius’, ha programat una jornada de donació de sang, la qual tindrà lloc dilluns que ve 18 de desembre.

En horari de 9.30 a 13.30 hores, el Centre de Transfusió estarà amb un punt de donació en el Centre Socioeducatiu Díaz Pintado al qual la ciutadania es pot acostar a donar sang, sent així solidària amb els hospitals valencians. L’activitat compta també amb la col·laboració de l’Associació de Veïns Accés Ademuz- Rajolar 613 Vivendes.

Totes les persones que s’acosten a donar sang podran gaudir, després de la donació, d’un got de xocolate per a recuperar forces.

Poden donar sang totes les persones entre 18 i 65 anys que tinguen bon estat de salut i QUE pesen més de 50 kg. Per a donar sang no ha d’acudir-se en dejú. En el cas de ser la primera donació, les persones han de tindre menys de 60 anys.